text: Ojari on töötanud Eesti Arhitektuurimuuseumis teadurina ja alates 2000. aastast on ta olnud arhitektuuriajakirja MAJA peatoimetaja. Lisaks on ta alates 2011. aastast olnud Eesti Kunstiteadlaste Ühingu esimees. Samuti on Ojari avaldanud arvukalt arvamuslugusid ning erialaseid artikleid kaasaegsest arhitektuurist, modernistlikust arhitektuuriajaloost ning linnaplaneerimisest alates 1996. aastast nii Eesti trükimeedias kui pidanud ka arhitektuuriteemalisi loenguid Eestis ja välismaal. Kõrghariduse on Ojari omandanud Eesti Kunstiakadeemias.